Otočki keltski jezici
<s>Otočki keltski jezici (engleski: Insular Celtic languages) je kolektivni naziv za sve keltske jezike koji su govorili na Britanskim otocima i u Bretanji na sjeverozapadu Francuske.</s>

<s>Oni se dijele u dvije grupe - gelsku i britonsku.</s><s>Gelski jezik (ili Goidelik, od staroirskog - Goídel - "Irac" ili Gaelski od Gael, moderni oblik iste riječi) bio je jedini jezik koji se govorio u Irskoj u 5. vijeku, kada započinje historijsko znanje o tom otoku]].</s>

<s>Historija 
Kelti su se najvjerovatnije u dva vala selili na Britanske otoke, Prvi val kolonizirao je Irsku oko 500. pne.).</s><s>Tako je nastao gelski.</s><s>Kolonisti prvog vala su se kasnije počeli seliti u Škotsku i na otok Man.</s><s>Drugi val naseljavanja obuhvatio je Jugozapadnu Englesku i Walesu, a kasnije i Bretanju.</s><s>Tako je nastao britonski jezik.</s>

<s>Invazija Anglosaksonaca na Britaniju u 5. vijeku, natjerala je britanske Kelte da se povuku prema zapadu i  sjeveru u izolaciju. što je tadašnjim britonskim dijalektima omogućilo da postanu posebni jezici.</s><s>Tako se u Cornwallu i Devonu razvio kornijski, a u Walesu velški.</s>

<s>Karakteristike i geografska rasprostranjenost</s>

<s>Danas postoji šest živih otočnih keltskih jezika , koji se govore po Britanskim otocima; Britaniji, Irskoj, Otoku Manu i na sjeverozapadu Francuske u Bretanji.</s>

<s>Gelski jezici</s>

<s>U gelske jezike spadaju; irski, škotski gelski i manski jezik.</s><s>Škotski gelski i manski nastali su nakon Irske kolonizacije koja je započela u to doba.</s><s>Postojale su i važne kolonije gelskih govornika po Walesu, ali ni jedan trag njihova jezika nije preživio osim nekoliko natpisa.</s>

<s>Manski je varijanta gelskog koji se govori na otoku Man.</s><s>Posljednji izvorni govornik manskog umro je 1974., ali danas mnogi taj uče jezik, a postoje i snimke izvornih govornika.</s><s>Irski i Škotski gelski su oboje još uvijek živi jezici, iako nemaju puno govornika.</s><s>Uz ljude koji žive u Irskoj i Škotskoj, tu su i emigranti u kanadskoj Novoj Škotskoj.</s><s>Na Irskom ima dosta srednjovjekovnih manuskripta, među njima i irski nacionalni ep Táin Bó Cúailnge uz ostale irske mitove, pjesme i priče.</s>

<s>A na Škotskom gelskom sačuvano je nekoliko srednjovjekovnih misa.</s>

<s>Britonski jezici</s>

<s>Britonski čine drugu granu otočnih keltskih jezika, koja se dijeli na; velški, kornijski i bretonski jezik.</s><s>Velški jezik još uvijek ima dosta govornika po Walesu.</s><s>Posljednji govornik kome je Kornijski jezik bio materinji umro je krajem 18. vijeka, ali danas u Cornwallu postoji veliki broj ljudi koji se trude naučiti taj jezik.</s><s>I bretonski jezik je još uvijek živi jezik, kog govore malobrojni potomci britanskih Kelta u francuskoj u Bretanji, koji su se tamo preselili prije više od hiljadu godina.</s>

<s>Na velškom nema toliko puno sačuvanih srednjovjekovnih manuskripta, ali je zato suvremena literatura na velškom prilično živahna.</s>

<s>Britonski dijalekt danas klasificiran kao - kambrijski jezik, zadržao se u zapadnim graničnim područjima između Engleske i Škotske, sve do možda  10. vijeka, ali se danas o njemu gotovo ništa nezna.</s><s>U kraju koji je danas poznat kao Wales, jedna varijanta britonskog danas znana kao Velški jezik zadržala se kao dominantni jezik sve do 19. vijeka.</s><s>Jedan džep britonskog preživio je u Cornwallu sve do kraja 18. vijeka.</s><s>Emigranti iz tog kraja tokom 5. i 6. vijeka prenijeli su britonski na evropski kontinent, osnovavši koloniju na sjeverozapadu Francuske - Bretanju.</s>

<s>Razlike i klasifikacija</s>

<s>Gelske jezike često nazivaju Q-keltski jer koriste glas - Q, obično napisan slovom C ili K, na tim mjestima britonski jezici zvani P-keltski, umjesto toga koriste slovo P. Odličan primjer za to je irska i škotska riječ - ceann ("vrh, grava"), koja se kojiput piše i kao kin.</s><s>U britonskom velškom i kornijskom, ili u P-keltskom riječ istog značenja piše se - pen.</s><s>Isto tako jedan lokalitet na obali Cornwalla zove se Pentire, a drugi na škotskoj obali - Kintyre, oba imaju isto značenje - "vrh (glava) zemlje".</s>

<s>Reference</s>

<s>Vanjske veze</s>

<s>What are the Celtic Languages?</s>

<s>Keltski jezici
Jezici po abecedi</s>

